CELEX: 62010CO0032
Language: mt
Date: 2011-05-11 00:00:00
Title: Digriet tal-Qorti tal-Ġustizzja (il-Ħames Awla) tal-11 ta' Mejju 2011.#Tony Georgiev Semerdzhiev vs Del-Pi-Krasimira Mancheva.#Talba għal deċiżjoni preliminari: Varhoven kasatsionen sad - il-Bulgarija.#Artikolu 92(1) tar-Regoli tal-Proċedura - Direttiva 90/314/KEE - Vjaġġi, vaganzi u tours kollox kompriż - Fatti li seħħew qabel l-adeżjoni tar-Repubblika tal-Bulgarija mal-Unjoni Ewropea - Nuqqas manifest ta' ġurisdizzjoni tal-Qorti tal-Ġustizzja li tagħti risposta għad-domandi preliminari.#Kawża C-32/10.

Digriet tal-Qorti tal-Ġustizzja (Il-Ħames Awla) tal-11 ta’ Mejju 2011 – Semerdzhiev vs Del-Pi-Krasimira Mancheva
      (Kawża C-32/10)
      “Artikolu 92(1) tar-Regoli tal-Proċedura – Direttiva 90/314/KEE – Vjaġġi, vaganzi u tours kollox kompriż – Fatti li seħħew qabel l-adeżjoni tar-Repubblika tal-Bulgarija mal-Unjoni Ewropea – Nuqqas manifest ta’ ġurisdizzjoni tal-Qorti tal-Ġustizzja li tagħti risposta għad-domandi preliminari”
      Domandi preliminari – Ġurisdizzjoni tal-Qorti tal-Ġustizzja – Limiti – Interpretazzjoni ta’ direttiva Komunitarja fi kwistjoni li tippreċedi l-adeżjoni ta’ Stat Membru mal-Unjoni Ewropea – Esklużjoni (Artikolu 267 TFUE) (ara l-punti 25-27)
      Suġġett
      
         
               Talba għal deċiżjoni preliminari - Varhoven kasatsionen sad – Interpretazzjoni tal-Artikolu 2(1)(ċ), tal-Artikolu 4(1)(b)(iv)
                  u tat-tielet u r-raba’ subparagrafi tal-Artikolu 5(2) tad-Direttiva tal-Kunsill 90/314/KEE, tat-13 ta’ Ġunju 1990, dwar il-vjaġġi
                  kollox kompriż (package travel), il-vaganzi kollox kompriż u t-tours kollox kompriż (ĠU Edizzjoni Speċjali bil-Malti, Kapitolu 13,
                  Vol. 10, p. 132) - Kunċett ta’ “servizzi turistiċi oħra” mhux anċillari għat-trasport jew għall-akkomodazzjoni u li jitħallsu
                  mill-organizzatur - Obbligu tal-organizzatur li jikkonkludi għal kull konsumatur polza ta’ assigurazzjoni individwali u li
                  jipprovdilu l-oriġinal qabel il-vjaġġ - Obbligu tal-organizzatur li jikkonkludi kuntratt ta’ assigurazzjoni individwali li
                  jkopri l-ispejjeż kollha ta’ ripatrijazzjoni fil-każ ta’ aċċident - Kunċett ta’ “danni” għal konsumatur li jirriżultaw min-nuqqas
                  ta’ eżekuzzjoni jew mill-eżekuzzjoni żbaljata tal-kuntratt - Inklużjoni ta’ danni morali.
               
            Dispożittiv
      Il-Qorti tal-Ġustizzja tal-Unjoni Ewropea għandha nuqqas manifest ta’ ġurisdizzjoni li tagħti risposta għad-domandi magħmula
         mill-Varhoven kasatsionen sad (il-Bulgarija).